הרב א. קניגסברג שאלות לחזרה במסכת קידושין (ד:-ו:) כסלו תשע"ז

1. "אי כתב רחמנא ויצאה חנם הוה אמינא היכא דיהבה איהי לדידיה וקידשתו הוו קידושי." מה היא ההוה אמינא – לפי רש"י, ולפי תוס'? מה הקשה הפני יהושע על שיטת רש"י בהוה אמינא? מה תירץ על זה המקנה? (2) באר ההוה אמינא והמסקנא לפי תירוץ הא' במקנה.

[גמ' (ד:), רש"י שם ותוס' שם (ד"ה היכא), ומקנה שם]

2. הקשו התוס' דאם "כי יקח" בא ללמד דצריך אמירה מצד האיש, א"כ אמאי איצטריך לדרשה דקיחה קיחה? מה תירצו התוס' לקושיתם? מה הוסיף תלמיד הרשב"א בביאור דברי התוס'? תן ב' דרכים לבאר דברי תלמיד הרשב"א. ומאי נפקא מינה ביניהם.

[תוס' (ד: ד"ה כתב) ועצמות יוסף וחזון איש שם, תוס' הרא"ש שם, תלמיד הרשב"א שם (ד"ה ואי)]

3. א) "מה ליבמה שכן זקוקה ועומדת." כיצד פירשו הר"י, והר"א משזנ"א ענין זה?

ב) האם ביאת יבום היא כביאת קידושין – לפי המהרי"ק? איזה ראיה הביא לכך? כיצד דחה האור שמח את ראיתו? מה ישיב המהרי"ק לטענת האור שמח?

[גמ' (ד:), תוס' שם (ד"ה מה), מהרי"ק (סי' קלט), אור שמח ריש הל' יבום וחליצה]

4. "מה לשטר שאין פודין בו הקדש ומעשר שני." באיזה שטר מיירי הגמרא - לפי רש"י? מה הקשה הרשב"א על פירוש רש"י? כיצד אפשר ליישב קושיא זו? באר במה נחלקו רש"י והרשב"א.

[רש"י (ה. ד"ה שטר), רשב"א שם (ד"ה מה לכסף)]

5. הקשו התוס' ונימא ק"ו מקרקעות שאינן מוציאות אפ"ה מכניסות. תן ג' התירוצים שתירץ התוס' הרא"ש לקושיא זו? מה תירצו התוס' בזה? למה לא רצו לתרץ כתירוץ הב' של הרא"ש?

[תוס' (ה. ד"ה שכן) ותוס' הרא"ש שם]

6. הגמ' מקשה "אקיש נמי יציאה להויה מה הויה בכסף אף יציאה בכסף." מה תירץ על זה אביי? מה הקשה הקובץ שיעורים על ההוה אמינא בגמ' שאפשר לגרש אשה בכסף? כיצד אפשר ליישב קושיא זו – לפי האבני מילואים? איזה קושיא אחרת אפשר ליישב לפי יסוד האבני מילואים?

[גמ' (ה.), אבני מילואים (סי' כט ס"ק ב), קובץ שיעורים (אות כ"ג)]

7. "הרי זה גיטך...ע"מ שלא תלכי לבית אביך לעולם אין זה כריתות." וקשה דאמאי אין זה כריתות, הא אם מת האב יכולה ליכנס לבית? מה תירצו על זה התוס' כאן, התוס' ישנים בעירובין, והרשב"א בגיטין? כיצד אפשר ליישב קושית התוס' באופן ד' לפי שיטת הרמב"ם? תן נפק"מ למעשה בין התוס' והרמב"ם.

[תוס' (ה. ד"ה על), תו"י עירובין (טו:), רשב"א בגיטין (כא:), רמב"ם הל' גירושין (פי"ח הי"א-י"ב)]

8. למה אם אמר הרי זה גיטך ע"מ שלא תלכי לבית אביך לעולם אין זה כריתות, הא יכול האב למכרו לאחר – מה תירצו על זה המהרש"א בסוכה, והעצמות יוסף? איזה קושיא אחרת אפשר ליישב לפי העצמו"י?

[עצמות יוסף (ה. ד"ה תוספות על מנת), מהרש"א סוכה (כד:) וחכמת שלמה שם]

9. א) "וכי תימא כסף נמי בע"כ באמה העבריה." כיצד פירשו רש"י, תוס', והפני יהושע ענין זה?

ב) מה הקשו התוס' על פירוש רש"י? מה כתבו התוס' בשם "יש מיישבין" כדי לתרץ קושיא זו? כיצד רש"י (ה:) בעצמו מיישב קושיא זו? למה רש"י לא רצה לפרש כפירוש התוס'?

[רש"י (ה. ד"ה באמה, ה: ד"ה כסף), תוס' שם (ד"ה שכן) ופנ"י שם, רשב"א (יט. ד"ה מלמד)]

10. למה ארוסה אוכלת בתרומה מן התורה, ולמה אינה אוכלת מדרבנן – לפי מסקנת הגמ'? אם ארוסה אוכלת בתרומה מה"ת, למה צריך הפסוק ד"כל טהור בביתך יאכל אותו" ללמד שנשואה אוכלת בתרומה? תן דברי התוס' ביבמות, הקהלות יעקב, והגר"ש רוזובסקי בזה? תן ראיה ליסוד הגרש"ר.

[גמ' (ה.), תוס' יבמות (סח. ד"ה קנין), משנה תרומות (פ"ו מ"ב) ור"ש שם]

11. לפי רב הונא יכול לקדש בחופה. וצ"ע דאם עשה חופה לשם קידושין, היאך יכול לעשות נישואין ע"י עוד חופה, מאי אולמיה דהאי חופה מהאי חופה? מה תירץ על זה המהרש"א? ותן ראיה לדברי המהרש"א מלשון רש"י. מה סובר הר"י הזקן בשיטת רב הונא? וכיצד הוא יתרץ את קושית המהרש"א? (2)

[מהרש"א (ה: בד"ה חופה), רש"י שם (ד"ה אף), ר"י הזקן (ה.) ותוס' הרא"ש שם, תוס' טוך (ה: ד"ה ומה)]

12. כיצד עושין "חופה" לדעת הרמב"ם? מה הקשה המהרי"ט על הרמב"ם משיטת רב הונא? מה תירץ על זה? כיצד אפשר ליישב קושיתו לפי המהרש"א? וכיצד אפשר ליישב קושיתו לפי יסוד הגרנ"ט?

[רמב"ם הל' אישות (פ"י ה"א-ב), מהרי"ט (ג. ד"ה והרשב"א), גמ' כתובות (נו.), חידושי הגרנ"ט]

13. מה חידש הגרי"ד בגדר ענין נישואין (לדידן דקיי"ל דחופה עושה נישואין ולא קידושין)? תן ג' ענינים שאפשר לבאר לפי יסוד זה. האם צריך עדי קיום לבדקי"ן? למה?

[תוס' (י. ד"ה כל), תוס' ר"י הזקן (י:), מרדכי (סי' תקמו)]

14. מבואר בברייתא דנתן הוא ואמר הוא מקודשת. ודייקינן הא נתן הוא ואמרה היא אינה מקודשת. וקשה דאמאי לא דייקו הא נתנה היא ואמר הוא אינה מקודשת? מה תירצו על זה התוס'? למה אי אפשר לפרש כן לדעת הרמב"ם? מה תירץ הרמב"ן לקושית התוס'?

[תוס' (ה: ד"ה הא נתן), רמב"ם הל' אישות (פ"ג ה"ב), רמב"ן (ה: ד"ה הא)]

15. מה הדין בנתן הוא ואמרה היא – לפי הלישנא קמא בגמ', ולפי הלישנא בתרא? באר הלישנא בתרא – לפי המאירי, הר"ן (א: ברי"ף), והאחרים שבר"ן?

[מאירי (ה: ד"ה עיקר), ר"ן (א: ברי"ף ד"ה תנו, ג. ד"ה תן)]

16. למה צריך אמירה בקידושין? תן ג' שיטות בזה, וג' נפקא מינה בין השיטות.

[שלט"ג (ה. ברי"ף) ותורת גיטין (סי' קמא), ר"ן (א:, ג.) ורשב"א (ה:), מאירי (ו. ד"ה היה, צריך), רא"ש (סי' א) תוס' רי"ד (ו. ד"ה אי) ומאירי (ה: ד"ה עיקר), מרדכי (סי' תעז)]

17. מהו ספק הגמ' לגבי נתן הוא ואמרה היא – לפי האחרים שבר"ן, ולפי ב' הפירושים בר"ן? למה הר"ן דחה פירוש הב' שלו? כיצד יש להשיב על טענתו?

[ר"ן (ג. ברי"ף), גמ' (ה:), חמדת שלמה]

18. מה חידש הטור בשם הרמ"ה בענין נתן הוא ואמרה היא? כיצד ביאר המשנה למלך את שיטת הרמ"ה? כיצד אפשר לדחות דברי המל"מ בב' דרכים?

[משנה למלך הל' אישות (פ"ג ה"ב), ר"ן (א:), ביאור הגר"א (אה"ע סי' כז ס"ק לג)]

19. לפי הלישנא בתרא נתן הוא ואמרה היא ספיקא היא וחיישינן מדרבנן. מה הקשה הר"ן על זה? תן ג' דרכים ליישב קושית הר"ן.

[ר"ן (א:) לפי הרי"ף, ר"ן שם בדעת עצמו, מאירי (ה: ד"ה עיקר) לפי הרמב"ם הל' טומאת מת (פ"ט הי"ב)]

20. מה הקשה הר"ן על שיטת עצמו בענין "ספיקא היא וחיישינן מדרבנן" מדברי הרי"ף (ח:)? מה תירץ האבני מילואים לקושית הר"ן? תן ג' דרכים לדחות את דברי האבנ"מ? באר גדר דין חזקה לפי האבנ"מ.

[ר"ן שם, אבני מילואים (סי' כז ס"ק יח), מאירי (ח:), גמ' פסחים (י.)]

21. מה הדין אם כתב בגט הרי את מותרת לכל אדם, ונתן הגט לאשתו ואמר לה איני אישך – לדעת הטור, ולדעת הרמב"ם (לפי הב"י, ולפי המאירי)? כיצד ביאר המאירי את מחלוקת הראשונים? מתי כל הראשונים מודים שאם אמר לה לשון גרוע כשנתן לה גיטה אינה מגורשת?

[טור (סי' קלו ס"ג) וב"י שם, מאירי (ה: ד"ה עיקר), משנה גיטין (עח.)]

22. א) האם צריך אמירה בגירושין – לפי אחרוני הרבנים במאירי, התוס' בגיטין (עח.), בעל המאור שם, והרמב"ם? למה? איזה ראיה הביא המאירי לדעת אחרוני הרבנים? כיצד אפשר לדחות ראיה זו? (2)

ב) קיי"ל דבעינן "משלחה ואינה חוזרת". מה בא דין זה ללמד – לפי התוס', ולפי בעה"מ?

[מאירי (ו. ד"ה אף), תוס' גיטין (עח.) ור"ן ובעה"מ שם, רמב"ם הל' גירושין (פ"א הי"א) ולח"מ שם (ה"ט)]

23. הגמ' בקידושין הביאה ראיה מהגמ' בנזיר דשמואל סובר ידים שאין מוכיחות לא הויין ידים. מה הקשו על זה התוס'? ומה תירצו? כיצד ביאר המהרש"א את דבריהם? מה תירץ הרא"ש לקושית התוס'?

[תוס' (ה: ד"ה הא, הכא) ומהרש"א שם, רא"ש (סי' ב)]

24. א) מבואר בגמ' שהאומר הרי את חרופתי ביהודה מקודשת שכן ביהודה קורין לארוסה חרופה. מה הקשה תלמיד הרשב"א על זה? ומה תירץ? (3)

ב) מה חידש הרמב"ם באומר הרי את חרופתי? במה נחלקו המפרשים בביאור דעתו?

[תלמיד הרשב"א (ו. ד"ה ועוד), רמב"ם הל' אישות פ"ג ה"ו) וכס"מ שם, ריטב"א שם (ד"ה ופסק)]

25. האם יכול לקרות קריאת שמע בלע"ז במקום שאין מבינים אותו לשון – לדעת הריטב"א\ביאור הלכה, לדעת הרמב"ם, ולדעת תלמיד הרשב"א? למה?

[ריטב"א (ו. ד"ה אלא), רמב"ם ותלמיד הרשב"א שם, בה"ל הל' קריאת שמע (סי' סב ד"ה יכול)]

26. א) מה הדין אם היה מדבר על עסקי קידושין ואמר לאשה "הרי את מיוחדת לי" – לפי הגמ'? מה הוסיף בזה הר"י הזקן?

ב) מה הדין אם לא היה מדבר על עסקי קידושיה, והאשה אמרה שהיא הבינה שהאיש רצה לקדשה? למה? מה קשה על שיטת הרשב"א בזה? כיצד אפשר לבאר שיטת הרשב"א בב' דרכים?

[גמ' (ו.) ור"י הזקן, רשב"א שם (ד"ה במאי), מאירי שם (ד"ה נתן), אבני מילואים (סי' כז ס"ק ו)]

27. הגמ' מקשה שאם אמר לשון מסופק, ולא היה מדבר עמה על עסקי גו"ק, מנא ידעה מאי קאמר לה. האם קושיא זו היא רק על לשון המסופק לקידושין או אף על לשון המסופק לגירושין – לפי רש"י, ולפי הריטב"א? איזה ב' קושיות אפשר להקשות על שיטת רש"י? כיצד אפשר ליישב ב' קושיות אלו?

[רש"י (ו. ד"ה במאי, מנא) ורש"ש שם, ריטב"א תוס' הרא"ש ותלמיד הרשב"א שם]

28. "הפודה מעשר שני ולא קרא שם ר' יוסי אומר דיו ר' יהודה אומר צריך לפרש." האם צריך להיות מדבר על עסקי פדיון לפי ר' יוסי? ולמה?

[משנה מע"ש (פ"ד מ"ז) ור"ש ותוס' יו"ט שם, רמב"ם הל' מע"ש (פ"ד ה"א) ומהר"י קורקוס שם]

29. מה הדין אם נתן גט לשפחתו ואמר לה הרי את מותרת לכל אדם? ומה הטעם – לפי רש"י, הרא"ש, והר"י הזקן? תן נפק"מ בין רש"י והמאירי. האם טבילה שניה בשפחה היא מה"ת לפי הר"י הזקן? באר.

[רש"י (ו: ד"ה הרי), תוס' הרא"ש ומאירי שם, מגיד משנה הל' איסורי ביאה (פי"ג הי"ב)]

30. מה הדין אם נתן גט לאשתו ואמר לה אין לי עסק בך? ולמה? באר לפי הר"י הזקן, הרשב"א, והמאירי. תן נפק"מ בין הרשב"א והמאירי.

[גמ' (ו:) ור"י הזקן שם, רשב"א שם (ד"ה הא דבעא), מאירי שם (ד"ה כתב)]